ঘড়িতে তখন রাত ৮.১৫। কলকাতা বিমানবন্দরের অ্যারাইভাল গেট ওয়ান এ দিয়ে বেরিয়ে এল লম্বা চেহারাটা। পরনে জিন্স আর কিংস ইলেভেন পঞ্জাবের ধূসর রংয়ের ট্র্যাভেল টি-শার্ট। মাথায় ক্যাপ। চোখে রোদচশমা।
তাঁর দর্শন পাওয়ার জন্য জনা তিরিশেক ভক্ত অপেক্ষা করেছিলেন। নায়ককে দেখেই চিৎকার করে উঠলেন, ‘‘গেল...গেল...।’’ ক্রিস গেল নির্লিপ্ত। নির্বিকার। বরাবরের মতোই। হেডফোনে গান শুনতে শুনতে উঠে গেলেন টিমবাসে। 
ক্যারিবিয়ান তারকার জন্য সমর্থনের বহর দেখলে কে বলবে যে, আজ, শনিবার আইপিএলে শহরের দল কলকাতা নাইট রাইডার্সের প্রধান কাঁটা তিনি। বরং মনে হবে, গেল যেন সকলের ভরসার নাম। আইপিএল যদি বিনোদনের সমার্থক হয়, তাহলে সেই মঞ্চের ইউএসপি গেল। শুক্রবার ইডেন চত্বরে এমন কয়েকজন উৎসাহীকেও পাওয়া গেল, যাঁরা শুধুমাত্র গেলের ব্যাটিং দেখবেন বলে টিকিট কেটেছেন। কেন? ‘‘অত বড় ছক্কা আর কেউ মারতে পারে নাকি?’’ পাল্টা প্রশ্ন করে বসলেন বছর বাইশের তরুণ অমিয়। যিনি অন্ডাল থেকে শুধুমাত্র এই ম্যাচ দেখার জন্য এসেছেন। দু’দিন কলকাতায় থাকছেন হোটেল ভাড়া করে।
আর সানরাইজার্স হায়দরাবাদের বিরুদ্ধে বিস্ফোরক সেঞ্চুরি পরবর্তী অধ্যায়ে পুরো ব্যাপারটাই আরও বেশি করে গেল-ময় হয়ে উঠেছে। কেকেআর শিবিরেও ক্যারিবিয়ান তারকাকে থামানোর নানাবিধ অঙ্ক। কী সেই পরিকল্পনা? নাইটদের বোলিং কোচ হিথ স্ট্রিক সাংবাদিক বৈঠকে পুরোটা ভাঙতে চাইলেন না। শুধু বললেন, ‘‘গেল বিপজ্জনক। ওর বিরুদ্ধে শুরুর দিকে কেমন বোলিং হল, সেটা খুব গুরুত্বপূর্ণ।’’
ঘড়িতে তখন রাত ৮.১৫। কলকাতা বিমানবন্দরের অ্যারাইভাল গেট ওয়ান এ দিয়ে বেরিয়ে এল লম্বা চেহারাটা। পরনে জিন্স আর কিংস ইলেভেন পঞ্জাবের ধূসর রংয়ের ট্র্যাভেল টি-শার্ট। মাথায় ক্যাপ। চোখে রোদচশমা।
তাঁর দর্শন পাওয়ার জন্য জনা তিরিশেক ভক্ত অপেক্ষা করেছিলেন। নায়ককে দেখেই চিৎকার করে উঠলেন, ‘‘গেল...গেল...।’’ ক্রিস গেল নির্লিপ্ত। নির্বিকার। বরাবরের মতোই। হেডফোনে গান শুনতে শুনতে উঠে গেলেন টিমবাসে। 
ক্যারিবিয়ান তারকার জন্য সমর্থনের বহর দেখলে কে বলবে যে, আজ, শনিবার আইপিএলে শহরের দল কলকাতা নাইট রাইডার্সের প্রধান কাঁটা তিনি। বরং মনে হবে, গেল যেন সকলের ভরসার নাম। আইপিএল যদি বিনোদনের সমার্থক হয়, তাহলে সেই মঞ্চের ইউএসপি গেল। শুক্রবার ইডেন চত্বরে এমন কয়েকজন উৎসাহীকেও পাওয়া গেল, যাঁরা শুধুমাত্র গেলের ব্যাটিং দেখবেন বলে টিকিট কেটেছেন। কেন? ‘‘অত বড় ছক্কা আর কেউ মারতে পারে নাকি?’’ পাল্টা প্রশ্ন করে বসলেন বছর বাইশের তরুণ অমিয়। যিনি অন্ডাল থেকে শুধুমাত্র এই ম্যাচ দেখার জন্য এসেছেন। দু’দিন কলকাতায় থাকছেন হোটেল ভাড়া করে।
আর সানরাইজার্স হায়দরাবাদের বিরুদ্ধে বিস্ফোরক সেঞ্চুরি পরবর্তী অধ্যায়ে পুরো ব্যাপারটাই আরও বেশি করে গেল-ময় হয়ে উঠেছে। কেকেআর শিবিরেও ক্যারিবিয়ান তারকাকে থামানোর নানাবিধ অঙ্ক। কী সেই পরিকল্পনা? নাইটদের বোলিং কোচ হিথ স্ট্রিক সাংবাদিক বৈঠকে পুরোটা ভাঙতে চাইলেন না। শুধু বললেন, ‘‘গেল বিপজ্জনক। ওর বিরুদ্ধে শুরুর দিকে কেমন বোলিং হল, সেটা খুব গুরুত্বপূর্ণ।’’